**ΑΠΟΚΟΠΟΣ**

"Απόκοπος" του Μπεργαδή ρίμα λογιωτάτη

την έχουσιν οι φρόνιμοι πολλά ποθεινοτάτη.

Mιάν αποκόπου 'νύσταξα, να κοιμηθώ εθυμήθην·

ήθεκα0 στο κλινάρι μου κ' ύπνον απεκοιμήθην.

Eφάνισθή μου κ' έτρεχα 'ς λιβάδιν ωραιωμένον,

φαρίν εκαβαλλίκευγα σελλοχαλινωμένον·

κ' είχα στην ζώσιν μου σπαθίν, στο χέρι μου κοντάριν, 5

ζωσμένος ήμουν άρματα, σαγίττες και δοξάριν·

κ' εφάνη με οκ' έδιωχνα με θράσος ελαφίνα·

ώραις εκοντοστένετον κ' ώρες με βιάν εκίνα.

Προυνόν του τρέχειν ήρχισα τάχα να βάλω χέρα

έτρεχα ώστε κ' ετζάκισεν το σταύρωμα ημέρα· 10

κ' ευθύς από τα μάτια μου εχάθηκεν το λάφιν

και πώς και πότ' εχάθηκεν εξαπορώ το γράφειν.

Λοιπόν το τρέχειν όπαυσα ούτως και το σπουδάζειν

και το ξετρέχειν τ' άπιαστον και το φαρίν κολάζειν·

κι αγαλιγάλι επήγαινα, σιγά-σιγά περπάτου' 15

τον κόσμον εξενίζουμουν, τ' άνθη και τα καλά του.

Kαι προς την δείλην έσωσα στου λιβαδιού την μέσην

κ' ηύρα δενδρόν εξαίρετον κ' ωρέχθην του πεζεύσειν.

Επεύζευσα εις το δενδρόν κ' έδεσα τ' άλογόν μου

και τ' άρματα εξεζώστηκα, θέτω τα στο πλευρόν μου. 20

O τόπος, όπου επέζευσα, λέγω εκεί όπου εστάθη',

ήτον του λιβαδιού οφαλός κ' ήτον γεμάτος άνθη.

Tο δένδρον ήτον τρυφερόν κ' είχεν πυκνά τα φύλλα,

είχεν και σύγκαρπον ανθόν και μυρισμένα μήλα.

Kαι μυριαρίφνητα πουλιά στο δέντρον φωλεμένα 25

κατά την φύσιν και σκοπόν ελάλειν το καθένα.

K' από τα κάλλη του δενδρού, την ηδονήν του τόπου

και των πουλιών την μελωδιάν κ' ολημερνού του κόπου,

ως από βιάς ηκούμπησα τού περί ανασάνω

και στοχαζόμην το δενδρόν εις την κορφήν επάνω. 30

K' εφάνη μου είδα εκάθετον μελίσσιν φωλεμένον

κ' είχε το μέλι σύγκερον, πολύν και συνθεμένον.

Eυθύς τ' ανέβην ώρμησα και την τροφήν ωρέχθην

και το μελίσσι με θυμόν από μακρά μ' εδέχθην.

Λοιπόν ανέβην στο δενδρόν με βιάν πολλήν και κόπον 35

κ' όπου ήβλεπα την μέλισσαν, εκάθιζα στον τόπον.

Ήπλωσα, ηπιάσα εκ το κερίν κ' έφαγ' από το μέλι

κ' είπε μου μέσα ο λογισμός: -"Δώσ' της ψυχής τό θέλει".

Έτρωγα, ουκ εχόρταινα, ήρπουν και πάντα επείνουν

κ' ως πεινασμένος εις το φαν ύστερα πάλ' εκίνουν. 40

K' η μέλισσα ουκ έπαυεν πάντα να με δοξεύη

και το δενδρόν αρχίνησεν, ως οίδα, να σαλεύη,

να συχνοτρέμη, να χαλά, να δείχνη κάτω νά'ρθη

κ' εγώ το φαν εσκότωσα κ' από του φόβου επάρθην.

Kαι στοχαζόμην το δενδρόν, τους κλώνους του τριγύρου 45

και πάλιν μέσα το 'βλεπα, τις τό'σειεν εσυντήρουν.

Kαι δυο, μ' εφάνην, ποντικοί το δένδρον εγυρίζαν,

**άσπρος και μαύρος, με σπουδήν του 'γλύφασιν την ρίζαν.**

Eις τόσον το κατέφεραν και έκλινε να πέση,

όθεν η ρίζα την κορφήν εκέλευσε να θέση. 50

K' εγώ το 'δειν ετρόμαξα, να καταιβώ εβιάσθην,

αλλ' ως μελίσσιν εις το φαν, έμεινα 'κεί κ' επιάσθην.

Kαι το δενδρόν, οπού ήλπιζα να στέκετ' εις λιβάδιν,

ήτον εις φρούδιν εγκρεμνού κ' εις σκοτεινόν πηγάδιν·

κ' ως έκλινεν, μ' εφαίνετον, τον εγκρεμόν εζήτα 55

κ' η μέρα πάντ' ωλίγαινεν και σίμονεν η νύκτα.

K' απήτης την απαντοχήν της σωτηριάς μου εχάσα,

όθεν εις τέλος έμελλε να καταντήσω επιάσα.

Kαι δράκοντ' είδα φοβερόν στου πηγαδιού τον πάτον

κ' έχασκεν και μ' ακαρτερεί πότε να πέσω κάτω. 60

Λοιπόν το δένδρον έπεσε κ' εγώ με ταύτο επήγα

και τα πουλιά επετάξασιν κ' η μέλισσαις εφύγα

κ' εφάνη μ' εκατήντησα στου δράκοντος το στόμα

κ' εμπήκα εις μνήμα σκοτεινόν, εις γην κ' ανήλιον χώμα.

K' εκεί, όπου κατήντησα, στον σκοτεινόν τον τόπον, 65

όχλον μ' εφάνην κ' ήκουσα και ταραχήν ανθρώπων,

δια τό'μπα μου να μάχωνται, δια 'μένα να λαλούσι

κ' εδόθη λόγος μέσα τους να πέμψουσι να δούσι

τις εις τον άδην έσωσε, τις ταραχήν αφήκε

και τις την πόρταν ήνοιξε δίχως βουλήν εμπήκε. 70

Kαι δυό μ' εφάνην κ' ήλθασι μαύροι κ' αραχνιασμένοι,

ως νέων σκιά και χαραγή, μυριοθορυβουμένοι.

Kλιτά μ' εχαιρετήσασιν, ήμερα μ' εσυντύχα,

κ' εγώ εκ του φόβου επάρθηκα, τί αποκριθήν ουκ είχα.

Λέγουν μου: "Πόθεν κ' από πού; Tίς είσαι; Tί γυρεύεις; 75

Kαι δίχως πρόβοδον εδώ στο σκότος πώς οδεύεις;

Πώς εκαταίβης σύψυχος, συζώντανος πώς ήλθες

και πάλιν στην πατρίδα σου πώς να στραφής εκείθες;

Oπού στον άδην καταιβή ου δύναται διαγύρειν20β·

μόνε η νεκρανάστασις 'μπορεί να ανεγείρη. 80

Tα χνώτα σου μυρίζουσι και τα λινά σου λάμπου',

ναπές λιβάδιν έτρεχες και μονοπάτι κάμπου,

από τον κόσμον έρχεσαι, των ζωντανών την χώραν.

Eιπέ μας αν κρατή ουρανός κ' αν στέκη ο κόσμος τώρα·

αστράπτ', ειπέ μας ή βροντά καν συννεφιά και βρέχη 85

κ' ο Iορδάνης ποταμός αν κυματή και τρέχη·

κ' αν ήναι κήποι και δενδρά, πουλιά να κηλαδούσι

και αν μυρίζουν τα βουνά και τα δενδρά αν ανθούσι.

Αν είν' λιβάδια δροσερά, φυσά γλυκύς αέρας,

λάμπουσιν τ' άστρα τ' ουρανού κ' αυγερινός αστέρας; 90

Kαι αν σημαίνουν η εκκλησιαίς να ψάλλουν οι παπάδαις,

κ' αν γείρνουνται με την αυγήν ν' άφτουσι ταις λαμπάδαις.

Παιδιά και αν περιμαζώνουνται νέοι το καλοκαίριν,

και να περνούν ταις γειτονιαίς κρατώντ' από το χέριν

και μετά πόθου την αυγήν να παρατραγουδούσι 95

και σιγανά να περπατούν, με τάξιν να περνούσι;

Γίνουνται γάμοι και χαραίς, παράταξαις και σκόλαις;

Φιλοτιμούντ' οι λυγεραίς τάχα και χαίροντ' όλες;

Τον κόσμον τονε διάβαινες, ταις χώραις, ταις επέρνας,

**οι ζωντανοί, οπού χαίρουνται, αν μας θυμούντ' ειπέ μας·** 100

Ειπέ μας, θλίβουνται δια μας ή κόπτουνται καμπόσον;

Σαν ότε μας εθάψασι τάχα λυπούνται τόσον;

Bαστάς μαντάτα και χαρτιά, παρηγοριαίς θλιμμένων

εδώ στον άδην τον πικρόν και τον ασβολωμένον;

Aνάγνωσέ μας τα χαρτιά και 'πε μας τα μαντάτα 105

κ' είτι στον άδην έχομεν, δος μας τ' αυτά και να τα".

K' εις πάσα λόγον έκλαιγαν, εις πάσα δυο στενάζαν:

"Σκόρπισε, χώμαν άλαλον· άνοιξε, γης", εκράζαν·

"κ' η πόρταις του άδ' ας χαλαστούν να πέσουν η κατίναις,

να 'μπη το δρόσος τ' ουρανού, να μπουν του ηλιού η ακτίναις. 110

Nα 'δή ο εις τον άλλον μας, λίγη φωτιά ας προβάλη,

αν έχουν οι νιοί την όψιν τους κ' η λυγεραίς τα κάλλη.

K' αν το σαββάτον βιάζουνται απ' ώρας να σχολάσουν,

να μπαίνουσιν εις το λουτρόν, να βγαίνουσιν, ν' αλλάσσουν

και το ταχύ την κυριακήν την όψιν τους να νίβγουν 115

και σχολινά να βάνουσι, στην εκκλησιά παγαίνουν·

κ' αν μετά βάιων και μαντιών η αρχόντισσαις γυρίζουν

κ' ως από μόσχου και λουτρού περνώντας να μυρίζουν.

Nά'χουν η αρχόντισσαις αυλαίς, παλάτια και τρικλίνους

κ' αν ήναι θάρρος εις αυτούς κ' υπερηψιά σ' εκείνους, 120

να σύρνουσιν υποταγαίς, στους κάμπους να τεντώνουν

και με ιεράκια και σκυλιά περδίκια να ζυγώνουν.

K' αν προτιμεύγουν γέροντες μικροί και 'κοδεσπόταις,

ωσάν επροτιμεύγουνται όνταν εζούμαν τότες".

Ηυρά τους πώς εκοίτοντα και πώς αναστενάζαν 125

κ' ο κόσμος πώς πορεύεται να τους ειπώ με 'βιάζαν

κ' ωσάν ψυχοπονέθηκα και κάμποσον 'λυπήθην,

κ' ο κόσμος πώς πορεύεται να τους ειπώ 'θυμήθην.

Eίπά τους: "Ο ουρανός κρατεί κ' ο κόσμος πάλιν στέκει·

εκ τά θυμάσαι τίποτας ουκ έκλειψεν απ'έκει. 130

Ανθεί, καρπίζει, γεωργεί, φυτρόνει και μυρίζει,

χρόνος ο δωδεκάμηνος, ωσάν τροχός γυρίζει.

Άλλοι τον κόσμον χαίρουνται κ' εσάς ουδέν θυμούνται

κ' άλλους οι πόνοι δαπανούν, για λόγου σας λυπούνται".

Λέγουν με: "Aυτοί, οπού χαίρουνται, έχουν εδώ μοιράδιν, 135

εκ τούς εθάψαν εις την γην κ' εβάλαν εις τον άδην";

"Αυτοί", λέγω, "Oπού χαίρουνται, αυτού μοιράδιν έχουν,

αλλ' απολησμονήσαν τους και απ' αυτούς απέχουν·

με άλλους τον βιόν τους χαίρουνται κ' αυτούς ελησμονήσαν,

να είπες ουκ είδαν τους ποτέ, ουδέ στον κόσμον ήσαν". 140

K' αναστενάξαν κ' είπασιν: "Η νιαίς, οπού 'χηρέψαν,

τάχα στεφάνιν δεύτερον να βάλουν εγυρέψαν;

Ή μαύρα ράσα εβάλασιν και τον σταυρόν φορούσι

κ' εις μοναστήρια κάθουνται, δια 'μάς παρακαλούσι;

Mη μας το κρύψης, 'πε μας το, πώς είναι, πώς δηγούνται, 145

ή μ' άλλους τώρα χαίρουνται κ' εμάς ουδέν θυμούνται";

K' ως είδα τόσον κόπτονται και βιάζονται να μάθουν,

εσίγησα τ' αποκριθήν, και κόπτοντα μη πάθουν,

ακουόντα τα γινόμενα, μη τους πληθύνουν πόνοι·

είπέ μου μέσα ο λογισμός, τούτο δικά και σώνει. 150

Έπήρα σχήμα σιωπής κ' έσεισα το κεφάλιν

**κ' ομπρός-οπίσω 'γύρισα μη μ' ερωτήσουν πάλιν.**

K' εκείνοι πάλιν προς εμέ αρχήθεν εγυρίσαν

και προς το πρώτο 'ρώτημαν πάλιν μ' ανερωτήσαν:

"Tί καρτερείς τ' αποκριθήν; άνθρωπ', απηλογίσου· 155

εις τά πονούμεν πόνεσε, στά πάσχομεν λυπήσου".

Kαι κάπου αποκρίθην τους, είπά τους: "Tί 'ρωτάτε;

Kαι τί με βιάζετε να 'πω τά ξεύρω και μισάτε;

Hξεύρετε τι γίνεται· μόνον εδώ ουκ εφάνη.

Φίλον ουκ έχει οπού ταφή, αλλ' ουδ' οπού 'ποθάνη. 160

Λέγει το κ' η παραβολή αλήθια κ' όχι ψώμα:

Ουαί τον βάλουν εις την γην και τον σκεπάση χώμα".

Λέγω τους, "Προς απόκρισιν τάχα δείχνω σας τούτο.

Αν δε σας σώνη, να σας 'πώ τό, τέτοιο και τοσούτον,

πολλά ν' αναστενάξετε, να μυριολυπηθήτε 165

κ' ως εξ ανάγκης και σπουδής στον άδην να στραφήτε.

Όμως, ως μ' ερωτήσετε, θέλω σας τ' αναφέρει,

στον κόσμον πώς πορεύεται του καθενός το ταίρι.

Τινές οπού 'χηρέψασιν, αλλών χείλη φιλούσιν,

άλλους περιλαμβάνουσιν κ' εσάς καταλαλούσιν. 170

Στολίζουν τους τα ρούχα σας, στρώνουν τους τα λινά σας,

κ' έχουν και λόγον μέσα τους μη λέγουν τ' όνομά σας.

Kαι τον εζήσασιν καιρόν με την εσάς ομάδαν

εφάνην τους ουκ έζησαν ημέραν ή εβδομάδαν.

Zώντάς σας ελογίζονταν άλλους, τους αγαπούσαν· 175

να λείψετε 'σπουδάζασιν, να 'βγήτε 'πιθυμούσαν·

κ' απήν εσάς εθάψασιν και τάχα μαύρα 'βάλα',

εδυσφορήσαν απ' αυτά κ' έκαμαν πάλιν άλλα.

Κ' απ' εντροπής εδείχνουσι δάκρυα πικρά να χύνουν

και τότε 'λέγαν μέσα τους μ' αλλόν άντρα να μείνουν. 180

Aλήθεια, μέρος απ' αυταίς εδείξαν να χηρέψουν,

να κάτσουν εις τα σκοτεινά, άντρα να μη γυρέψουν·

κ' εις ολιγούτσικον καιρόν εβγήκαν να γυρίζουν

και να ξετρέχουν εκκλησιαίς, τον βιον σας να χαρίζουν.

Bαστούν κεριά και πατερμούς, φορούν πλατειούς αμπάδες, 185

αποτρομούν και ρίχτουσιν αγιάσμα 'σάν παπάδες.

K' από ταις έξη ή ταις επτά, πάσα εορτή και σκόλη,

απρίν53 σφαλίσουν η εκκλησιαίς κ' απρίν μισέψουν όλοι,

τα μνήματά σας διασκελούν κ' απάνω σας διαβαίνουν,

με τους παπάδες ταπεινά, κρυφά να συντυχαίνουν· 190

Τα ευαγγέλια να 'ρωτούν, συχνά να ουτουμίζουν,

με το ένα 'μάτιν να γελούν, με τ' άλλο να 'γκανίζουν56α.

Ούτως τον κόσμον φεύγοντα, μισώντα την ομάδαν

κ' εις μοναστήρια διάγοντα πιάνονται στην βροχάδα.

Άλλαις με το διαβατικόν, άλλαις με ολίγον βρώμα, 195

και με την νυκτοσυνοδιάν κομπόνουνται στο στρώμα.

Mα όσαις πονούν από καρδιάν κ' αληθινά χηρέψαν,

κάθουνται εις τα σκοτεινά, άντρα δεν εγυρέψαν.

Aπέχουσιν ταις εκκλησιαίς, μισούν τα μοναστήρια

και φρικτομανταλόνουνται, φράσσουν τα παραθύρια· 200

Έχουν τον λογισμόν παπάν, τον νουν εξαγοράρην,

του κόσμου της συκοφαντιάς φεύγουσι, το γομάριν.

Tα όρνια πώς μαζώνουνται ελάχετε στο βρώμα,

κ' οπίσω του σταλάγησουν ως φαμελιά στο δώμα;

Ούτως εκεί μαζώνουνταν εις αύταις οι πατέρες 205

**και εξ ανάγκης κάμνουσιν ταις νύκταις τους ημέραις.**

Nα ταις κινήσουν πολεμούν, να ταις 'ξεβγάλουν πάσχουν

ακούσετέ το τί λαλούν και τ' είναι το διδάσκουν:

"Kεράτζω, τί σε ωφελά να κάθεσαι στο σπίτιν

και νά'σαι εις τα σκοτεινά, 'σαν όρνιθα στην κοίτην; 210

Kερά, καταίβα εκ τα 'ψηλά, καταίβα εκ τ' ανώγια

και πήγαινε στην εκκλησιάν, ν' ακούς Θεού τα λόγια.

Tον βίον, οπού σου βρίσκεται, πράγματα, τά φυλάσσεις,

απόθεσέ τα εις εκκλησιαίς, και σύντομα ν' αγιάσης!

Mη σε πλανέση συγγενής, φίλος μη σε κομπώση61! 215

Xαρά, οπού βάλ' εις εκκλησιαίς κ' έχει πτωχού να δώση".

Aλλ' αστοχούν ως το πουλίν, τό λέγουν κουφολούπην,

'πού, αν αστοχήση εις το πουλίν, αρπά στουππιά τουλούπην.

Eις αύτα να κολάζουνται μόνον τον κόπον έχουν,

κ' ως φράροι65 με ξυλόποδα έξε ζωνάτοι τρέχουν". 220

Ήκουσαν τα γινόμενα, εμάθαν τά 'ρωτούσαν

και μυριοαναστενάξασιν εις τα φρικτά τά νοούσαν.

K' αλλήλως εσυντύχασιν, τάχα κουρφά απ' εμένα,

πάλιν να μ' ερωτήσουσιν, ως ήκουσα τον ένα.

K' ο άλλος τους αρχίνησε μάλλον ν' ανατριχώνη· 225

λέγειν αυτό ανήγγειλε, τούτο δικά και σώνει.

K' εκείνοι πάλιν προς εμέ: "Mηδέ μας τ' ονειδίσης,

αν δεύτερο ερωτήσωμεν· ειπέ μας το, αν ορίσης,

πώς υπομένουν το λοιπόν οι άθλιαις μας μανάδες

λυπούνται υιοί τους να θωρούν ύπανδραις ταις νυφάδαις 230

και πώς στέκουν τα σπίτια τους δίχως την ελικιάν τους

και να θωρούν τα ρούχα τους δίχως την ομιλιάν τους";

"Aντάμα", λέγω τους, "με 'σάς εχάσασιν το φως τους,

ουδέ θωρούν τα γίνονται, ουδέ ψηφούν το βιόν τους.

Aναστενάζουν ογιά σας, για λόγου σας λυπούνται, 235

τον κόσμον λησμονήσασιν κ' εσάς μόνο 'θυμούνται".

K' απήτης70α τους εσύντυχα κ' απήτ' αποκριθήκαν,

εποίκαν70β σχήμα σιωπής και το ερωτάν αφήκαν.

K' αναστενάξαν κ' είπασιν ω! κάτι καταλόγιν,

κ' αθηβολήν πολύθλιβον κ' έμοιαζεν μοιρολόγιν. 240

Άκουσε τ' είναι τό λαλούν και τί τό τραγουδούσαν

και πώς, όσον το 'λέγασιν, δακρυών ουκ εφυρούσαν.

"Xριστέ, να 'ράγη το πλακί, να 'σκόρπισεν το χώμα,

να ώφθησαν οι ταπεινοί από τ' ανήλιον στρώμα!

Nα γύρισεν η όψι μας, να 'στράφην η ελικιά μας, 245

να 'λάλησεν η γλώσσα μας, ν' ακούσθην η ομιλιά μας!

Στον κόσμον να 'πατούσαμεν, στην γην να περπατούμαν

και να καβαλλικεύγαμεν, γεράκια να βαστούμαν

και πριν εμάς να 'σώσασιν στους οίκους τα ζαγάρια,

να δόθην λόγος κ' έρχουνται οι λείποντες καθάρια, 250

να είδαμεν τίς να ξέβηκεν στην συναπάντησίν μας

και τις να μας εδέχθηκεν στην πόρταν της αυλής μας·

Αν κατ' αλήθειαν εύρωμεν όρκους, τούς μας ελέγαν:

Mα τον ουράνιον βασιλεά, τον ποιητήν τον μέγαν,

αν έπαιρνεν κ' αντάλλαμαν, αντισηκών' ο Xάρος, 255

**ψυχήν, σώμα για λόγου σας να 'δώκαμεν με θάρρος".**

K' ήτις με λόγια θλιβερά, με πικραμμένο σχήμα

και με τ' αναστενάγματα και των δακρυών το χύμα,

τον βιον μας αφεντέψασιν κ' άλλων τον εχαρίσαν,

και μ' άλλους χαίρουνται αυτού κ' ημάς αλησμονήσαν. 260

Oυαί! τους έθλιψεν λοιπόν των γυναικών το θάρρος,

διατί στον άδην τους πετά συζώντανους ο Xάρος.

K' οπού τα δάκρυα τους ψηφά, τα λόγια τους πιστεύει,

αγρίμια εις λίμνην κυνηγά κ' εις τα βουνιά ψαρεύει.

Γιατί, όντα δείχνει και πονεί, τότες αναγαλλιάζει· 265

την εντροπήν της 'πιθυμά κ' εις το κακό σπουδάζει.

Mε το ένα μάτι μας γελά, με τ' άλλο αναδακρυόνει·

το δάκρυο δείχνει και πονεί, το γέλοιο πως κομπόνει.

Φίλον, τόν δείχνει και πονεί, γοργόν τον εξοδιάζει

και παίρνει φόλαν για σολδίν, καλά και δεν το ξάζει. 270

K' από την φόλα σημαδιάν, απ' αύτον αγκωνάριν

κ' αν εύρη πράκταις και καιρόν, περνά το κιντινάριν".

K' απήτης τα κατέμαθαν, εμυριαναστενάξαν,

εχαμηλώσαν την φωνήν και τον σκοπόν αλλάξαν·

κ' εθέκασιν το μάγουλον, ως είδα, στην παλάμην 275

κ' ετρέχασιν τα δάκρυα τους ως τρέχει το ποτάμιν.

K' ως είδα εγώ την λύπην τους, τήν έδειξαν, οπίσω,

μ' έδοξεν τότε ο λογισμός να τους αναρωτήσω·

λέγω τους: "Πόθεν κ' από πού και τούτο πώς ομάδην

και πότες εκατέβητε και τί καιρόν στον άδην"; 280

Aκουόντα μου το ερώτημα κάτω στην γην εβλέψαν

εκλάψαν και το βλέμμα τους πάλ' εις εμέν το στρέψαν.

"Αυτό", λέγουν: "το ρώτημα, πλέον μην το 'ρωτήσης,

μη μας πληθύνη ο κίνδυνος σίγησ', ανέν κ' ορίσης".

Kαι μετ' ολίγον απ' αυτούς εις επαρηγορήθην 285

και τάχα εστράφην προς εμέ κ' ήτις απηλογήθην:

"Λοιπόν, απήν το ρώτησες, θέλω σου τ' αναγγείλει

ως εξ ανάγκης αποδά με τα πικρά τα χείλη.

Mεσ' από την πατρίδα μας κατ' ευγενειάν κρατούμεν,

και ποιάν πατρίδ' αν ερωτάς, δεύτερον να σου 'πούμεν. 290

Eμάς είν' η πατρίδα μας, οπού 'ναι το λογάριν:

Ως από φύσιν και λουτρού εγεύγοντα το ψάριν.

Tόπος άγριος, αδιάβατος και των πουλιών το δάσος,

εκεί εδείχθην 'περηψιά και πλήθυνεν το θράσος

κ' όπου του κόσμου την στρατιάν ενίκησεν το πάληον 295

κ' όπου του κόσμου αφέντεψεν το μερτικόν το κάλλιον.

Ήτον καθρέπτης τ' ουρανού, ήτον του κόσμου εικόνα

κ' ωσάν τα ζάρια έβανεν, τα έξη 'κράτειν τό'να.

Ήτον η κρίσις της σοφιάς, της βασιλειάς φεγγάριν,

μάνα της πλουσιότητος και της στρατιάς ιππάριν. 300

Ήτον αντίθετον σκαμνίν της βασιλειάς της Pώμης

και την αλαζονειάς αγγειόν και της διπλής της γνώμης.

Eις αύτην ο πατέρας μας ήτον στην πόλιν πρώτος,

να φέγγη ως ήλιος το πουρνόν κ' ως φέγγος εις το σκότος.

Eίχαμεν πρώτην αδελφήν οκάπου παντρευμένην, 305

μακρά από την πατρίδα μας από καιρού σταλμένην·

Έδοξεν του πατέρα μας εις αύτην να μας στείλη,

να συγχαρούμεν μετ' αυτήν ως αδελφοί και φίλοι.

Kαι κάτεργον από σκαρί ώρισε ν' αρματώσουν,

**να το κοσμήσουν σύντομα, ρόγαν διπλήν να δώσουν.** 310

Tα παλληκάρια εφέρνασιν, ομπρός του τους εστένα101

κ' έπαιρνεν εκ τους τρεις τους δυό κ' από τους δυό τον ένα.

Kαι απήτης το ευτρέπισεν απ' άρματα και πλούτη

και πολεμάρχους κ' άρχοντες κ' απ' αφεντιάν τοσούτη,

αυτός εσέβη μετ' εμάς κ' ημείς μ' αυτόν αντάμα 315

κ' ωρέχθην την οικονομιάν ως ώμορφόν τι πράγμα.

Kαι τότ' εγονατίσαμεν, ως ώρισεν, ομπρός του

κ' όλους εμάς εις προσευχήν εκίνησεν ατός του

Δια λόγου μας εκόπτετον, μόνον δι' ημάς εβιάσθην

κ' είπεν: "Eσέν παρακαλώ, γης κ' ουρανού τον πλάστην, 320

καλά να παν, καλά να 'ρθούν, καλά να διαγύρου

κ' εις το τραπέζιν μου καλά να τους ιδώ τριγύρου".

K' αφότου μας ευχήθηκεν, εδάκρυσεν κ' εξέβην

και τον υπόλοιπον λαόν τότ' ώρισεν κ' εσέβην·

κ' έδειξεν με το χέριν του τότε να σηκωθούμεν 325

και την οδόν του δρόμου μας σύντομα να κρατούμεν.

Πάραυτ' ο κόμης ώρμησεν κ' ήρχισε να ορίση

τοις έξωθεν παραγιαλιάν να λύσουν το πλωρήσιν.

K' εδώκασιν τα βούκινα και τα παιγνίδια 'παίξαν

κ' οι ναύταις εκαθίσασιν ως οίδαν και 'διαλέξαν. 330

Tο σίδερον εσήκωσαν, τότ' ελασιάν εστρώσαν

κ' έκαμε βόλταν λάμνοντας κ' έσωσεν εις την Φόσαν.

Πριν ν' αποχαιρετίσουσιν, όλοι φωνήν εσύραν

και της οδού το θέλημα εκ την κεφαλήν επήραν.

Λοιπόν του δρόμου την οδόν επήραμεν και τότες, 335

ο νους μας εκλονίζετο, το στρέμμα να 'ναι πότες·

κ' ο λογισμός εκόπτετον και εις κακόν εκίνα·

τον θάνατον την ξενιτειάν ο νους μας επρομήνα.

Tρεις ώρες ουν ετρέχαμεν κ' εχάθηκεν το κάστρον

κ' εις άλλην μιαν εσπέρωσεν κ' εφάνην πρώτον άστρον· 340

κ' έδειξεν τότ' εξαστεριά ομοιώς κ' ευδιά μεγάλη.

Η νύκτα εκαλοφόρεσεν, τό δεν επήκεν άλλη.

Tα παλληκάρια ηγάλλουντα όλοι καλοφορούσαν

και μετά πότου και χαράς τον δρόμον εκρατούσαν.

Eκεί προς το μεσάνυκτον η 'ξαστεριά εσκοτίσθην, 345

οι άνεμοι εταράχθησαν κ' η θάλασσα βρουχίσθην.

Εσυχνοβρόντα κ' ήστραπτεν κ' η συννεφιά πονάτον·

πώς να προσφέρη κίνδυνον τότες οικονομάτον.

K' ως της σφαγής το πρόβατον εις του σφακτή το χέριν

κείτεται δίχ' απαντοχής και βλέπει το μαχαίριν, 350

ούτως ημείς τον θάνατον ομπρός μας εθωρούμεν,

στον άδην να καταίβωμεν ως θαρρετά 'κρατούμεν,

διατί τα κύματ' ήρχονταν ενάντιον του ανέμου

κ' οι ναύταις εφοβήθησαν κ' ηρχίσασι να τρέμου'.

K' ευθύς καθούριν έσωσεν με τη βροντήν και χιόνιν 355

κ' άμα τω σώσειν ήρπαξεν τ' αριστερόν τιμόνιν,

τότε το ξύλον έπεσεν στ' αριστερόν επάγην

κ' επήκεν κτύπον φοβερόν κ' ως έδοξεν ερράγην.

Kαι δεύτερον μας έσωσε κύμα με το καθούριν

και το νερόν τ' αμέτρητον μας έκαμεν κιβούριν. 360

Hύρε μας περιλαμποστούς και σφικταγκαλιασμένους,

**η του θανάτου συμφορά κ' άπειρα λυπημένους·**

κ' εις τον βυθόν μας έρριξεν αγκαλιαστούς ομάδην

κ' ο Xάρος μας εδέχθηκεν σύμψυχους εις τον άδην.

Kαι τ' άλλον τότε του λαού ουκ οίδαμεν τι εγένη, 365

αμή 'χωρίσθημεν ημείς κ' αυτοί από 'μας ως ξένοι.

Ήμουν εγώ είκοσι χρονών κ' αυτός λίγο πλειοτέριν

κ' ομάδης 'στεφανώθημεν κ' είχεν καθείς το 'ταίριν·

Δια τούτο μας εδόθηκεν αντάμα να ταφούμεν

κ' αντάμα να γυρίζωμεν και να συμπερπατούμεν. 370

K' εμείς στον άδην σώνοντας, σώνει κ' η αδελφή μας

κ' εβάσταν βρέφος κ' ήρχετον και το στραφείν κ' ιδή μας,

εσκόλασεν το βιάζετον, έπαυσεν το σπουδάζειν

και βλέποντας το ουκ ήλπιζεν ήρχισε να θαυμάζη,

πώς εις τον άδην έβλεπεν τούς ήξευρεν κ' εζούσαν 375

Το πως τον κόσμον έχασαν τους είδεν κ' επονούσαν.

Kαι μετά τούτον τον σκοπόν έστεκεν κ' εσυντήρα

και δυσπιστά να μη εξαργή και να πιστεύγη μοίρα.

Kαι κάπου επιστώθηκεν κ' είδεν κ' εγνώρισέ μας

κ' απήτης μας εγνώρισεν, ήρθεν κ' εσίμωσέ μας 380

και τον καθ' ένα ήρπαξε με πόνον κ' αγκαλιάσθην

κ' έπειτα στο τραχήλι μας ύστερ' αποκρεμάσθην

και με τα δάκρυα εκίνησεν την όψιν μας να κλίνη

κ' είπε μας εξενίζοντα: "Tάχα και νά'σθ' εκείνοι,

τούς είχα 'μάτια κ' έβλεπα, τους είχα φως κ' εθώρουν, 385

εντιμοτάτους έβλεπα, λαμπράν στολήν εφόρουν".

Έκλαιεν εκείνη εις μιαν μεριάν κ' ημείς όμοιως εις άλλην

και με τα δάκρυα εσύντυχεν κ' ερώτησέ μας πάλιν:

"Πότε τό βλέπω εγίνετο; Πώς τό θωρώ εσυνέβη;

Kαι πώς η τύχη ενάντιο σας να σβύση 'συγκατέβη"; 390

Kαι διάηκεν ώρα περισσή να της αποκριθούμεν,

εις ό,τι μας ερώτησεν καταλεπτώς να 'πούμεν·

και τότ' απηλογήθημεν μετά δακρυών και πόνου

κ' είπαμεν τό μας ήφερεν η συμφορά του χρόνου·

πώς της θάλασσου ο κίνδυνος, πώς η φορά τ' ανέμου 395

στον άδην μας απέσωσεν δίχως αιτίαν πολέμου.

"Ερχόντας τότες εις εσέ με πόθον να σε δούμεν

με τους πατρός μας την ευχή και πάλιν να στραφούμεν,

η ευχή κατάρα εγίνηκεν κ' η προσευχή του βάρος

και θάνατος ο δρόμος μας και το ταξείδιν Xάρος. 400

Kαι τούτον πότ' εγίνετον λέγω μικρόν σημάδιν:

ακόμη από τα ρούχα μας βλέπεις υγρά μοιράδιν".

Aκουόντα μου το 'ρωτημα, έκλαιγεν κ' εθρηνάτον

κ' είπεν: "Ουαί τοίς καρτερεί το δολερόν μαντάτον,

οπού στον άδην έπεψαν μιαν νύκτα, μιαν εσπέραν 405

τούς είχασιν παρηγοριάν, υιούς και θυγατέραν!

Tον Xάρον τους εσπείρασι, θάνατον εθερίσαν,

κόπους, τούς αγωνίζοντα, άλλων τους εχαρίσαν.

Aνθός ήτον η δόξα τους, λουλούδιν η χαρά των,

δια ταύτα ο ήλιος ήφερεν το δολερόν μαντάτον. 410

Στα χιόνια εθεμελιώσασιν κ' εις το νερόν εκτίσαν·

τώραν τα χιόνια ελύσασιν και τα νερά 'σκορπίσαν.

Tό θεμελιώσαν έπεσεν, τό έκτισαν ερράγην

**και η καρδιά τους με σπαθίν δίστομον τώρα εσφάγην.**

H τύχη το δοξάριν της ενάντιον το 'κωκιάσεν 415

κ' ευκαίρωσε την σπούδαν της, ώστ' οπού τους εφτιάσεν.

Mε την καρδιάν τους έκαμεν σημάδι του τοξότη

κ' έρριξεν ταις σαγίταις της απ' ύστερην ως πρώτην,

κ' απ' όλαις μια δεν έσφαλεν, όλους επλήγωσέν τους,

πού να τοις δώση ουκ είχε πλια, διατί εθανάτωσέν τους". 420

K' απήτης εθρηνήσαμεν κ' εκλάψαμεν ομάδην,

τότε την ερωτήσαμεν: "Kαι συ πότε στον άδην;"

Ακούοντά μας το 'ρώτημαν έκλαψεν κ' ελυπήθην

κ' αφότου εστράφην προς εμάς, ήτις απηλογήθην:

"Kοίτοντα στο κρεββάτιν μου μυριοθορυβουμένη, 425

οκτώ μηνών, μ' εφαίνετον, ήμουν εγγαστρωμένη,

εφάνη μου στον ύπνον μου καί τινες μ' ελαλήσαν

και λέγουν μου: "Τί κάθεσαι; T' αδέλφια σου 'βουλήσαν!"

Eυθύς τα εντός μου επέσασιν και συγκοπή μ' εσέβη

κ' επήγεν κάτω το παιδίν κ' άνω η ψυχή μου εξέβη. 430

K' ήτις ο Xάρος μ' έδωκε θάνατον εις την γέννα·

ομοίως το βρέφος, τό βαστώ, ήρπασεν μετά μένα·

από τον κόσμον μ' έδωκαν μόνον αυτό μοιράδιν,

τάχα να 'πάρω άνεσιν και συνοδιάν 'στον άδην.

Kαι δα στα ξημερώματα έσωσεν υπηρέτης 435

και προς αυτήν εσίμωσεν κ' εσύντυχεν εδέτης:

"Aπάντι χώρισε απ' αυτούς και πλέον μην αργώσης

έμπα στου Xάρου την αυλή και τό χρωστείς, να δώσης".

Kαι εις ώραν ολιγούτσικην πέντε δια μιας εσώσαν

κ' έρρικταν εκ το στόμαν τους πύρινον έξω γλώσσαν, 440

αρματωμένοι, πτερωτοί, αγριώτατοι και μαύροι

κ' είχαν την όψιν άσχημην, μαύρην ωσάν σιναύρι'·

πόδια και νύχια και πτερά 'σαν νυκτερίδας είχαν

και αγάλια μας ωμίλησαν, ταύτα μας εσυντύχαν.

Kαι προς το τέλος είπαν με: "Tάχα θαρρώ, άκουσές τα· 445

είπα σου τα γινόμενα κ' όλα κατέμαθές τα.

K' εις τό με βιάζεις να σε 'πω, τούτο πότες εγένη,

λανθάνομ' από τον καιρόν κ' από τον νουν μου 'βγαίνει,

διατί στον άδην τον πικρόν ήλιος ουκ ανατέλλει

ουδέ το φέγγος του ουρανού το ξέλαμπρόν του στέλλει. 450

Xρόνος εδώ ου γίνεται, ημέρα ου χωρίζει,

αλλά το σκότος τ' άμετρον τρέχει κ' ομπρός τενίζει".

K' απήτης μ' εδηγήθηκεν, εσίμωσε κ' εστάθη

κ' ως έδειξεν, εδέχετον δια να του πω, να μάθη.

Στην μέσην τους δεν δύνονται ζωνάριν να βαστάζουν 455

εδώ δεν είναι αλλαγαίς την σκόλην δια ν' αλλάζουν.

Το χώμα που επάτησαν έναι στην κεφαλήν τους

και κάτω στα ποδάρια τους έπεσεν το μαλλίν τους.

Τα μάτια τους εσβέσασιν τα ωραιοπλουμισμένα,

το χώμα τα εσκέπασεν κ' είναι κατακλεισμένα. 460

Τον κόσμον πλέον δεν θωρούν ωσάν τον εθωρούσαν,

όντεν εζούσαν οι πτωχοί κ' εδώ πολλά 'παινούσαν.

Η όψι τους η άμορφος κάποτ' ήτον λουσμένη,

τώρα 'φαγώθηκεν στην γην κ' είναι πολλά βλαμμένη.

Η γλώσσα τους η ελεεινή δεν 'μπόρει να λαλήση 465

**ως για να 'πη το δίκηο της και να το ομιλήση.**

Τα χέρια τους δεν δύνονται απάνω να σηκώσουν.

ουδέ να τα μαζώξουσιν, ουδέ να τα 'ξαπλώσουν,

τον Θεό τους να δοξάζουσι με την ταπεινοσύνη,

για ναύρη η ψυχούλα τους μικράν ελεημοσύνη. 470

Τα πόδια τους τα όμορφα, τώρα στον άδην είναι

και τρώγονται καθημερόν, αλλοί, κρίμαν 'που είναι!

Και να περπάτησαν ποτέ και να επηλαλήσαν,

τώρα οπούναι εις την γην, σκώληκες τα μυρίσαν.

Τα χείλη κατεμαύρισαν κ' εκόπην η λαλιά τους. 475

Η κεφαλή τους 'σχίσθηκεν κ' επέσαν τα μυαλά τους.

Τούτο σε λέγομεν να 'πης δίχως τα πιττάκιά μας.

Τον άμετρόν μας τον βλαμμόν τον έχουν τα κορμιά μας.

Αν λάχη να πονέσουσι και να μας λυπηθούσι,

να ξεζαρώσ' η χέρα153 τους και να μας θυμηθούσι. 480

Δια τούτο σε παρακαλώ, βλέπε, μη λησμονήσης,

να πας αύριο στο σπίτι μας και να τους ομιλήσης.

Ειπέ και ταις γυναίκαις μας, ειπέ και των παιδιών μας,

να δώσουσιν πολλών πτωχών ακόμη από το βιός μας.

Να πέψουσι σταις φυλακαίς ψωμίν, κρασίν και στάριν, 485

διά να 'χωμεν κ' ημείς πολλήν ή ολίγην χάριν.

Ας πιάσουν την διάταξιν, την έποικα στον κόσμον

και δεν αφήκα κανενός, πλην των παιδιών μου μόνον,

θαρρώντας ο κακότυχος να ποίσουν ως για μένα,

γιατί όταν ήμουν ζωντανός κακά 'χα καμωμένα. 490

Δια τούτο σε παρακαλώ, πάλιν, μη λησμονήσης,

να πας, ως είπα, σπίτι μας και να τους ομιλήσης".

Και προς εμέν εστράφησαν πάλιν να μ' ερωτήσουν,

του κόσμου τα εντάλματα κατά λεπτόν ν' ακούσουν.

Mη δύνοντα το αποκριθήν και παράαναμένειν, 495

δια το σπουδάζειν του στραφήν κ' εις την φωτίαν εβγαίνειν:

"Κ' έχετε πλειόν ερώτημα; Mέλλω στραφήν" τους είπα.

Λέγουν: "Μικρό καρτέρησε νά'ρθουν κ' αυτοί, οπού λείπα,

μήπως και θέλουσιν κ' αυτοί κάτι να παραγγείλουν

κ' από τον άδην τον πικρόν πιττάκια δια να στείλουν". 500

Aλλήλους εσυντύχασιν κ' εις απ' αυτούς εστράφην

κ' εκοντοπήδα με σπουδήν, ως πολεμά το 'λάφιν.

K' εις ώραν ολιγούτσικην βλέπω φουσάτον κ' ήρθεν·

δεν είχεν μέτρος τό'βλεπα κ' ήρχετον απ' εκείθεν·

εκεί 'δα νιούς και λυγεραίς, άνδραις και παλληκάρια 505

και πολεμάρχους με σπαθιά γυμνά, δίχως φηκάρια,

και σκορπισμένους άρχονταις πεζούς και καβαλάρους,

νά'χουν μ' αυτούς υποταγαίς, ρήτοραις και νοτάρους.

Είδα διακόνους κ' εκκλησιαίς, 'πισκόπους και παπάδαις

κ' εις τον παστόν ανδρόγυνα, γαμπρούς με ταις νυφάδαις. 510

Eίδα κ' εφέρασιν σκαμνιά, να κάτσουν οι νοτάροι·

κονδύλι εκράτειν ο καθείς, χαρτίν και καλαμάρι·

κ' είχεν καθείς τριγύρου του φουσάτον να τον βιάζη·

άλλος πιττάκια να ζητά, άλλος χαρτί να κράζη·

"Σήμερ' αποστολάτορας μισεύγει, να λαλούσι, 515

βιάζουν πολλά, (μηδέν αργής), ογιά να τον βαστούσι".

K' υγρά πιττάκια από σπουδής εκ τους γραφιάς επαίρναν·

**άλλοι έβλεπα τα 'βούλλωναν κ' άλλοι ανοικτά τα φέρναν.**

Tόσον με καταπείσασιν πιττάκια να με δώσουν,

οκ' έφριξα θωρώντα τους κ' ετράπην πριν να σώσουν. 520

Όλοι τα χέρια 'σήκωσαν και προς εμέ θωρούσαν:

"Έπαρ' πιττάκια", εκράζασιν, "βάστα χαρτιά", λαλούσαν·

"κ' ως από λόγου μας γραφαίς αυταίς βάστα μετέ σου

από τον άδην τον πικρόν και βλέπε μη σου πέσου.

Λάλησε κ' από λόγου σου· ειπέ τους πονεμένους: 525

Tους εις τον άδην έχετε από καιρόν θαμμένους,

τον ουρανόν στερεύγουνται, τον ήλιον δεν θωρούσιν,

το χώμαν έχουν σάβανον, την γην στολήν φορούσιν.

Στεφάνιν ότι 'φόρεσαν από μερτιάν και δάφνην

τώρα της γης τον κορνιακτόν έχουν οδιά στεφάνιν 530

εσάς πάλιν παρακαλώ ως τε οπού να ζήτε

κάμνετε δια τον Χριστόν αυτού που πορπατείτε

οδιά να ευρήτε εύρεμαν δίχως κανέναν κόπον

εκεί οπού θέλετε υπάν με βίαν πολλήν και κόπον.

Μη σε πλανέση συγγενής, γυναίκα ή παιδίν σου 535

να τους αφήσης τίποτας δώσης για την ψυχήν σου.

Αμέ χαρά στον άνθρωπο οπού με χέρια φθάνει

κ' ανοίγει το σακκούλιν του και δίδει πριν 'ποθάνη.

Εσφικτοκλείδονα καλά, πτωχός ουδέν ετόλμα

να με ζητήση τίποτας ν' αναχασκήση στόμα, 540

διατί εκατέχασιν καλά, την είδησιν την είχα,

δεν εσιμόνασιν ποτέ, ουδ' όρεξιν δεν είχα.

Αμέ κράτουν κ' εμάζωνα και θύμησιν δεν είχα

δια την ψυχήν την ταπεινήν να δώσω 'λίγην ψίχα.

Όποιος ελπίζει οπίσω του δια την διάταξίν του 545

να δώσουσιν τινές πτωχών, κομπόνει την ψυχήν του.

Διότι ουδέν χρήζουσιν ουδέ ποσώς ψηφούσιν,

αμέ να τρων, να πίνουσιν, τον βιόν τους να κρατούσιν.

Να τον κρατούσι σφαλιστόν με δυό με τρείς κατίναις,

φλουριά, δηνέρια και πτερά με ταις χρυσαίς κουρτίναις. 550

Μόνον να λογαριάζουσιν οκαί να τα πληθύνουν

και θύμησιν δεν έχουσιν αυτών οπού τ αφίνουν.

Ναπές ουκ είδαν τους ποτέ, ουδέ μ' αυτούς εφάγαν,

ουδ' εγευτήκασιν ποτέ, ομάδην δ' είχαν φάβαν.

Δεν έχω πλέον να σου 'πω να πης των πονεμένων, 555

ειμή χαιρετισμούς πολλούς εκ των πολλά βλαμμένων.

Δόξα Πατρί και τω Υιώ και Πνεύματι Αγίω,

τω ποιητή μου και Θεό και πλάστη Παναγίω. 558

Αμήν!